Source: http://www.odpady-portal.sk/Dokument/103930/vplyvy-aplikacnej-novely-zakona-o-odpadoch-na-suvisiace-vyhlasky-1-cast.aspx
Timestamp: 2018-02-18 17:42:16+00:00
Document Index: 3554090

Matched Legal Cases: ['§ 112', '§ 98', '§ 112', '§ 27', '§ 27', '§ 27', '§ 30']

Vplyvy aplikačnej novely zákona o odpadoch na súvisiace vyhlášky – 1.časť | ODPADY-PORTAL.SK
V predchádzajúcich vydaniach Odpadového hospodárstva sme vám predstavili rozsiahlu aplikačnú novelu zákona o odpadoch1, ktorá nadobudla účinnosť dňa 1. 1. 2018. Výrazné zmeny, ktoré priniesla táto novela, zasiahli aj do znenia vyhlášok, ktoré vykonávajú zákon o odpadoch. Od 1. 1. 2018 je účinných 5 nových vyhlášok. Dve z nich vám v tomto príspevku predstavíme.
Zmena vyhlášky o rozšírenej zodpovednosti výrobcov vyhradených výrobkov a o nakladaní s s vyhradenými prúdmi odpadov
Prvá vyhláška2 upravuje znenie vyhlášky o rozšírenej zodpovednosti výrobcov vyhradených výrobkov a o nakladaní s s vyhradenými prúdmi odpadov3. Významnými zmenami, ktoré prináša nová vyhláška, sú:
Vypustenie ustanovení ohľadne náležitostí potvrdenia o zápise do registra výrobcov, a to z dôvodu, že ministerstvo životného prostredia už nebude vydávať predmetné potvrdenie;
Stanovenie sadzieb na určenie nákladov na plnenie vyhradených povinností výrobcu batérií a akumulátorov. Predmetné súvisí s s povinnosťou koordinačného centra pre prúd použitých batérií a akumulátorov rozdeliť uhradené náklady na plnenie vyhradených povinností podľa § 112 ods. 104 medzi oprávnené osoby, ktoré zabezpečili splnenie vyhradených povinností za iného výrobcu batérií a akumulátorov;
Vypúšťa sa Zoznam neobalových výrobkov;
V žiadosti o zápis do registra výrobcov sa už nebude uvádzať dátum narodenia;
Do zoznamu elektrozariadení, konkrétne do kategórie spotrebná elektronika (príloha č. 8 tabuľka č. 4 riadok 4.2), sa pridal kód odpadu 16 02 14 – vyradené zariadenia iné ako uvedené v 16 02 09 až 16 02 13 – ostatný odpad.
Zmena vyhlášky, ktorou sa vykonávajú niektoré ustanovenia zákona o odpadoch
Druhou vyhláškou5 sa upravuje znenie vyhlášky, ktorou sa vykonávajú niektoré ustanovenia zákona o odpadoch6. Významnými zmenami, ktoré prináša táto vyhláška, sú:
Zariadenie na nakladanie s s odpadmi sa musí označiť informačnou tabuľou viditeľnou z verejného priestranstva. Po novom sa táto povinnosť vzťahuje aj na úložisko dočasného uskladnenia odpadovej ortuti, úložisko trvalého uskladnenia odpadovej ortuti, prekládkovú stanicu komunálneho odpadu a na zariadenie na skladovanie výkopovej zeminy;
Priestory na prekládkovú stanicu komunálneho odpadu a priestory na skladovanie výkopovej zeminy sa musia navrhnúť, zhotoviť a prevádzkovať tak, aby nemohlo dôjsť k nežiaducim vplyvom na životné prostredie a k poškodzovaniu hmotného majetku;
Dopĺňajú sa náležitosti prevádzkovej dokumentácie úložiska dočasného uskladnenia odpadovej ortuti a úložiska trvalého uskladnenia odpadovej ortuti. Prevádzkovú dokumentáciu tvorí okrem iného prevádzkový poriadok, prevádzkový denník, núdzové a evakuačné plány.
Rozširujú sa povinnosti obce zabezpečiť triedený zber biologicky rozložiteľného odpadu zo záhrad. Obec je povinná zabezpečiť pre každú domácnosť, resp. každú komplexnú bytovú výstavbu kompostovací zásobník a zbernú nádobu (min. 120 litrov);
Pridáva sa vzor žiadosti o registráciu podľa § 98 zákona o odpadoch – prevádzkovanie zariadenia na zber odpadov a upravujú sa náležitosti zoznamu registrovaných osôb;
Fyzická osoba môže na povrchovú úpravu terénu použiť len odpady s s katalógovými číslami 17 05 04 zemina a kamenivo iné ako uvedené v 17 05 03 a 17 05 06 výkopová zemina iná ako uvedená v 17 05 05. Právnická osoba a fyzická osoba – podnikateľ nie sú limitovaní ako fyzické osoby. Odpady, ktoré môžu použiť, sú určené demonštratívne7;
K vybraným žiadostiam nie je už potrebné prikladať výpis zo živnostenského registra alebo z obchodného registra. Účelom je odstránenie zbytočnej byrokracie vo vybraných konaniach;
Pridala sa úprava žiadosti o súhlas na prevádzkovanie prekládkovej stanice komunálneho odpadu a žiadosť o súhlas na skladovanie výkopovej zeminy a sprísnili sa náležitosti žiadosti o súhlas na zhodnocovanie (resp. zneškodňovanie) odpadov mobilným zariadením;
Upravili sa náležitosti žiadosti o súhlas na prevádzkovanie a uzavretie úložiska dočasného uskladnenia odpadovej ortuti a úložiska trvalého uskladnenia odpadovej ortuti;
Úprava oznámenia o cezhraničnom pohybe odpadov. Rozširuje sa počet príloh, ktoré je potrebné priložiť k oznámeniu o cezhraničnom pohybe odpadov. Napríklad povinnými prílohami k oznámeniu o cezhraničnom pohybe odpadov na účely energetického zhodnocovania odpadov činnosťou R1 je chemická analýza zloženia odpadov, fotodokumentácia odpadov, percentuálne zastúpenie jednotlivých frakcií v odpade atď.
Príloha k vyhláške obsahuje nové štandardy zberu na jedného obyvateľa za kalendárny rok a jeho výpočet.
V ďalšom vydaní Odpadového hospodárstva vám priblížime zmeny vo zvyšných troch vyhláškach.
1 Zákon č. 79/2015 Z. z. o odpadoch v znení neskorších predpisov
2 Vyhláška č. 324/2017 Z. z. Vyhláška Ministerstva životného prostredia Slovenskej republiky, ktorou sa mení a dopĺňa vyhláška Ministerstva životného prostredia Slovenskej republiky č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s s vyhradenými prúdmi odpadov v znení vyhlášky č. 14/2017 Z. z.
3 Vyhláška Ministerstva životného prostredia Slovenskej republiky č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s s vyhradenými prúdmi odpadov v znení vyhlášky č. 14/2017 Z. z.
4 Ustanovenie § 112 ods. 10 zákona o odpadoch: „Ak orgán štátneho dozoru uloží výrobcovi batérií a akumulátorov pokutu za porušenie povinnosti podľa § 27 ods. 4 písm. a), § 27 ods. 5 a 6, § 27 ods. 12 písm. b) alebo § 30 ods. 1 až 4, v rozhodnutí o uložení pokuty súčasne uloží aj opatrenia na nápravu protiprávneho konania, najmä opatrenie na nápravu, ktorým orgán štátneho dozoru uloží povinnému povinnosť uhradiť Koordinačnému centru pre prúd použitých batérií a akumulátorov náklady na plnenie vyhradených povinností výrobcu batérií a akumulátorov.“
5 Vyhláška č. 322/2017 Z. z. Vyhláška Ministerstva životného prostredia Slovenskej republiky, ktorou sa mení a dopĺňa vyhláška Ministerstva životného prostredia Slovenskej republiky č. 371/2015 Z. z., ktorou sa vykonávajú niektoré ustanovenia zákona o odpadoch
6 Vyhláška Ministerstva životného prostredia Slovenskej republiky č. 371/2015 Z. z., ktorou sa vykonávajú niektoré ustanovenia zákona o odpadoch
7 Právnická osoba a fyzická osoba – podnikateľ môžu použiť najmä odpady s s katalógovými číslami 01 04 08 odpadový štrk a drvené horniny iné ako uvedené v 01 04 07, 01 04 09 odpadový piesok a íly, 02 04 01 zemina z čistenia a prania repy, 17 01 03 škridly a obkladový materiál a keramika, 17 01 07 zmesi betónu, tehál, škridiel, obkladového materiálu a keramiky iné ako uvedené v 17 01 06, 17 05 04 zemina a kamenivo iné ako uvedené v 17 05 03, 17 05 06 výkopová zemina iná ako uvedená v 17 05 05.
Štúdia pre ministerstvo navrhuje recyklovať Recyklačný fond
Redakcia denníka Odpady-portal.sk získala elektronický formát štúdie „Environmentálne smerovanie odpadového hospodárstva“, ktorej autorom je Ing. Mikuláš Elek.
Z použitých zubných kefiek vyrábajú koše na separovaný odpad
Spoločnosť Curaprox spustila na Slovensku výkup použitých zubných kefiek všetkých značiek. Z recyklovanej suroviny vyrábajú koše na separovaný odpad. Pozrite si, v ktorých mestách môžete zubné kefky odovzdať na recykláciu.
Čo by vám nemalo ujsť. ODPADOVÉ HOSPODÁRSTVO, 2018/02
Čo vás čaká v januárovom vydaní mesačníka ODPADOVÉ HOSPODÁRSTVO s prílohou ENERGO? Prinášame Vám výber z jeho článkov.